Document ID: 32004D0318

32004D0318
L 102/71
JURNALUL OFÍCIAL AL UNIUNII EUROPENE
DECIZIA COMISIEI
din 30 martie 2004
de adaptare a Deciziei 2001/672/CE privind pășunatul de vară în anumite zone din Slovenia ca urmare a aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei
[notificată cu numărul C(2004) 1022]
(Text cu relevanță pentru SEE)
(2004/318/CE)
COMISIA COMUNITĂȚILOR EUROPENE,
având în vedere Tratatul de aderare la Uniunea Europeană a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 2 alineatul (3),
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special articolul 57 alineatul (2),
întrucât:
(1)
În cazul anumitor acte adoptate de Comisie, care rămân valabile după 1 mai 2004 și necesită o adaptare ca urmare a aderărilor, adaptările necesare nu sunt prevăzute de Actul de aderare, în special la anexa II la acesta. Aceste adaptări suplimentare trebuie adoptate înainte de aderare pentru a putea fi aplicate de la data aderării.
(2)
Slovenia a solicitat aplicarea, începând cu data aderării, a normelor speciale privind deplasarea bovinelor destinate pășunatului pe durata verii în diferite locuri din regiuni muntoase, în conformitate cu Decizia 2001/672/CE a Comisiei (1).
(3)
Este necesar ca cererea Sloveniei să fie luată în considerare și ca Decizia 2001/672/CE să fie modificată în consecință,
ADOPTĂ PREZENTA DECIZIE:
Articolul 1
La anexa la Decizia 2001/672/CE, se adaugă textul anexei la prezenta decizie.
Articolul 2
Prezenta decizie se aplică dacă este cazul, în momentul intrării în vigoare a Tratatului de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei.
Articolul 3
Prezenta decizie se adresează statelor membre.
Adoptată la Bruxelles, 30 martie 2004.

Labels: 18
19
6